Diari Oficial de la Generalitat Valenciana


Sumari del DOGV 6286, del 10-06-2010 (2010/5645)

Notificació de la sentència dictada en el judici de mesures extramatrimonials contenciós número 1128/2007.
----------------------------------------------------------------------------------------------------------

### Dades del document

Número de DOGV
:   6286

Data del DOGV
:   10-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5645


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el judici de mesures extramatrimonials contenciós número 1128/2007. [2010/5645]  
Mesures de fills extramatrimonials contenciós 001128/2007   
Part demandant: Arely Cecilia Alava Preciado.   
Part demandada: Leonardo del Rosario Yépez i Ministeri Fiscal.   
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime la demanda interposada pel procurador senyor Martínez Rico, en nom i representació d'Arely Cecilia Álava Preciado, contra Leonardo del Rosario Yépez, i dispose respecte dels fills menors, Maite Michel i Gian Carlos del Rosario Álava, les mesures següents:   
1. La pàtria potestat serà compartida per ambdós progenitors, quedant els fills menors sota la guarda i custòdia de la mare.   
2. Es fixa un règim de visites a favor de Leonardo Del Rosario Yépez, consistent en caps de setmana alterns des de les 10.00 hores del dissabte fins a les 20.00 hores del diumenge; el pare haurà de recollir i tornar els menors al domicili matern. Respecte dels períodes de vacances, el pare gaudirà de la companyia dels seus fills durant la meitat de les vacances escolars; per l'estiu li correspondrà el primer període durant els anys parells i a la mare durant els imparells. Així mateix, el pare gaudirà de la companyia dels seus fills la meitat de les vacances de Nadal i Setmana Santa, i s'estableix igualment, llevat que hi haja un acord previ entre les parts, que romandrà amb el pare la primera meitat els anys parells i la mare els anys parells.   
3. El pare haurà de pagar una pensió alimentària a favor dels fills menors de 200 euros mensuals per a cada un d'ells, i pagarà aquesta quantitat per mensualitats anticipades, entre els dies 1 i 5 de cada mes, en el compte que designe la mare. Aquesta quantitat s'actualitzarà anualment, d'acord amb l'IPC, i inclou de forma exclusiva les despeses d'alimentació i ordinàries. Quant a les despeses extraordinàries dels menors, seran a càrrec d'ambdós progenitors, que les hauran de pagar a mitges. Les despeses esmentades hauran de ser consensuades i acreditades.   
Contra aquesta sentència pot interposar-se un recurs d'apel·lació de conformitat amb els articles 455 i següents de la Llei 1/2000, de 7 de gener, de enjudiciament Civil, dins del termini de cinc dies a partir de l'endemà de la seua notificació.   
Aquesta és la meua sentència, que pronuncie, mane i firme.   
La sentència anterior ha sigut llegida i publicada en el dia de la data per la jutgessa que la subscriu, mentre celebrava audiència pública a Orihuela. En done fe».   
Atés que es desconeix el domicili o la residència actuals de la part demandada, mitjançant la provisió de 26 d'abril de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència al demandat Leonardo del Rosario Yépez.  
Orihuela, 26 d'abril de 2010.- La secretària judicial: Ana Belén Serrano Saura.